Diana Danielle Mahu Buka Rumah Produksi Sendiri
Pelakon dan penyanyi, Diana Danielle menyuarakan hasratnya untuk membuka rumah produksinya sendiri yang menjadi impiannya sejak dahulu lagi. Diana atau nama sebenarnya Diana Danielle Danny Beeson bagaimanapun enggan terburu-buru untuk menubuhkan syarikat produksi. “Saya mahu berganjak ke satu fasa baru di mana saya mahu menulis dan menerbitkan sendiri drama atau filem. Ia tentulah diikuti dengan pembukaan syarikat produksi sendiri. “Tapi saya tak mahu lakukan dengan gelojoh. Bagi saya, apa sahaja yang saya lakukan sekarang saya masih lagi bertatih belajar. “Kerana tempoh pembelajaran itu bukan ambil masa yang sekejap, saya tak mahu terburu-buru melakukan dan akhirnya hasilnya tidak seberapa,”  –  Diana Danielle “Kerana tempoh pembelajaran itu bukan ambil masa yang sekejap, saya tak mahu terburu-buru melakukan dan akhirnya hasilnya tidak seberapa,”  –  Diana Danielle Tambah pelakon “Hanyut” itu lagi, dia mahu terus belajar dan memperbaiki segala kelemahan terlebih dahulu sebelum bersedia untuk melangkah ke peringkat seterusnya. Dalam pada itu, pelakon berusia 26 tahun itu berkata buat masa ini dia lebih selesa menjadi tulang belakang kepada suaminya yang juga pengarah dan pelakon Farid Kamil. Malah dia juga tidak mahu kerap bergandingan dengan suaminya dalam lakonan. Sementara itu, bercerita lanjut mengenai perkembangan terbarunya, Diana yang baru berjinak-jinak dengan dunia muzik baru sahaja tampil dengan single terbarunya berjudul “Tentang Kita”.